Ukrayna Hərbi Hava Qüvvələri
Ukrayna Hərbi Hava Qüvvələri (ukr. Повітряні Сили України, Povitryani Syly Ukrayiny) Ukrayna Silahlı Qüvvələrinin tərkib hissəsidir. Baş qərargahı Vinnitsa şəhərində yerləşir. 1991-ci ildə Sovet İttifaqının dağılmasından sonra təyyarə və helikopterlərin böyük bir hissəsi Ukrayna ərazisində qalmışdı. Sonradan Ukrayna HHQ-də bir sıra modernizasiya işləri aparılmasına baxmayaraq, təyyarələrin böyük bir qismi hələ də Sovet istehsalı olanlardır. Silahlanmada olan bütün qitələrarası ballistik raketlər və strateji bombardmançı təyyarələr ya xidmətdən çıxarılmış, ya da Rusiyaya verilmişdir. Ukrayna HHQ böyüklüyünə görə dünyada 27-ci, Avropada 7-ci yerdədir. Ukrobonoprom və Antonov dövlət müəssisələri köhnə təyyarələrin təmir olunmasını və ya onların yeniləri ilə əvəz olunması prosesini həyata keçirir. Hərbi Hava Qüvvələri hazırda davam edən Donbass müharibəsində iştirak edir. 5 sentyabr 2014-cü ildə atəşkəs elan olunduqdan sonra mübahisəli Donbass ərazisində uçuşlar qadağan olunmuşdur.